Vitālijs Ļevčenkovs

Vitālijs Ļevčenkovs (; dzimis , miris ) bija Latvijas krievu izcelsmes šahists, PSRS sporta meistars (1976), FIDE meistars (1995).

 Šahista karjera 
Šahu iemācījies spēlēt 11 gadu vecumā. 1965. gadā izpildījis meistarkandidāta normu un izvirzījies labāko Latvijas jauno šahistu skaitā. 1969. gadā PSRS komandu kausā Groznijā pārstāvējis Latvijas izlasi pie jauniešu galdiņa.11th Soviet Team Chess Championship: Grozny 1969 Rīgas čempions šahā 1970., 1971. un 1975. gadā. 1971. gadā pirmo reizi uzvarējis sporta biedrības «Daugava» šaha čempionātā. 1976. gadā dalījis 2.-3. vietu atklātajā Latvijas šaha kluba čempionātā un izpildījis PSRS sporta meistara normu. 
1977. gadā tikai par puspunktu atpaliekot no uzvarētāja Vladimira Kirpičņikova dalījis 2.-3. vietu Latvijas meistaru turnīrā, kas bija atlases sacensības Jūrmalas starptautiskajam šaha turnīram 1978. gadā.National Tournament - Riga 1977 1970. gadu beigās un 1980. gadu sākumā bijis viens no spēcīgākajiem Latvijas šaha meistariem. 1981. gadā atkārtoti uzvarējis «Daugavas» šaha čempionātā sīvā cīņā apsteidzot toreizējo Latvijas šaha čempionu  Aleksandru Voitkēviču.
Pēc šī panākuma kvalificējies PSRS šaha čempionāta pusfinālam Mikolajivā, kur spēcīgā konkurencē palicis 14. vietā.Semifinal of Championship of USSR - Nikolaev 3-27.7.1981
Daudzkārtējais Latvijas šaha čempionāta finālturnīru dalībnieks. Labākie rezultāti - dalīta 5.—6. vieta 1980. gadā un dalīta 4.—5. vieta 1981. gadā. Latvijas komandas «Daugava» sastāvā piedalījies PSRS komandu kausos 1971., 1976. un 1980. gados. 2012. gadā izcīnījis 6. vietu Eiropas senioru ātrā šaha čempionātā.12th European Senior Rapid Chess Championship 2012

Beidzis Rīgas Politehnisko institūtu (tagad Rīgas Tehnisko universitāti). Pēc profesijas inženieris.

Miris pēc ilgstošas slimības.

 Vietas Latvijas šaha čempionātos 
 1970. gads - 10. vieta.
 1971. gads - 10.-11. vieta.
 1976. gads - 8.-10. vieta.
 1980. gads - 5.-6. vieta.
 1981. gads - 4.-5. vieta.
 1986. gads - 7. vieta.
 1987. gads - 11.-13. vieta.
 1988. gads - 12. vieta.
 2001. gads - 26. vieta.
 2004. gads - 43. vieta.
 2014. gads - 21. vieta.
 2018. gads - 23. vieta.
 2019. gads - 10. vieta.
 2020. gads - 20. vieta.
 2021. gads - 18. vieta.
 2022. gads - 19. vieta.Latvijas 2022. gada vīriešu čempionāts
 2023. gads - 34. vieta.Latvian Men's Chess Championship 2023

 Atsauces 

 Literatūra 
 Žuravļevs, N.; Dulbergs, I.; Kuzmičovs, G. (1980), Latvijas šahistu jaunrade, Rīga, Avots., 53. - 54. lpp.

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (PSRS komandu čempionāti)
  šahista profils vietnē olimpbase.org (PSRS komandu kausi)
  šahista profils vietnē olimpbase.org (Eiropas klubu komandu šaha čempionāti)

Kategorija:1949. gadā dzimušie
Kategorija:2024. gadā mirušie
Kategorija:Latvijas šahisti
Kategorija:PSRS šahisti
Kategorija:Rīgas Tehniskās universitātes absolventi
Kategorija:Latvijas krievi
Kategorija:Latvijas inženieri